Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 510/10/4404	Nové Zámky, 8.7.2013
EEČ : 2-33-68-2013

U Z N E S E N I E

Trestná vec:	obvinená XXXXX 
Prečin:	Podvod podľa § 221 odsek 1, odsek 2 Trestného zákona číslo 300/2005 Zbierky zákonov v znení zákona číslo 692/2006 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
V dobe od 02.04.2007 do 16.05.2008 postupne vylákala pod rôznymi zámienkami od poškodenej XXXXX, narodenej XXXXX, trvale bytom XXXXX, XXXXX, v mieste jej trvalého bydliska peňažnú hotovosť v rôznych sumách, v celkovej výške 16.800,--€, utvrdzujúc poškodenú v presvedčení, že požičané peniaze vráti z úveru, ktorý získa, hoci vedela, že o žiaden úver nepožiada a požičané peniaze nevráti, týmto konaním spôsobila menovanej poškodenej škodu vo výške 14.329,15 €, pretože trestné stíhanie je neprípustné proti tomu, kto zomrel, alebo bol vyhlásený za mŕtveho. 

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa Okresného riaditeľstva Policajného zboru, Odboru kriminálnej polície Nové Zámky spisovej značky ČVS: ORP-638/OEK-NZ-2010 zo dňa 14.07.2010 bolo podľa § 199 odsek 1 Trestného poriadku začaté trestné stíhanie vo veci prečinu podvodu podľa § 221 odsek 1, odsek 2 Trestného zákona a uznesením tej istej spisovej značky zo dňa 25.11.2010 bolo pre tento prečin vznesené obvinenie podľa § 206 odsek 1 Trestného poriadku XXXXX na tom skutkovom základe, že v dobe od 02.04.2007 do 16.05.2008 postupne vylákala pod rôznymi zámienkami od poškodenej XXXXX, narodenej XXXXX, trvale bytom XXXXX, XXXXX, v mieste jej trvalého bydliska peňažnú hotovosť v rôznych sumách, v celkovej výške 16.800,--€, utvrdzujúc poškodenú v presvedčení, že požičané peniaze vráti z úveru, ktorý získa, hoci vedela, že o žiaden úver nepožiada a požičané peniaze nevráti, týmto konaním spôsobila menovanej poškodenej škodu vo výške 14.329,15 €. 

	V priebehu vyšetrovania bolo vykonané dokazovanie výsluchom poškodenej XXXXX, ktorá vo svojej výpovedi podrobne opísala okolnosti a spôsob spáchania skutku zhodne so zisteným skutkovým stavom a uplatnila si nárok na náhradu spôsobenej škody vo výške 14.329,15 €.
	Dôvodné podozrenie zo spáchania trestného činu bolo obvinenej preukázané aj listinnými dôkazmi, konkrétne prehlásením obvinenej a ňou podpísaným potvrdením, resp. čestným prehlásením o prevzatí požičaných peňazí s prísľubom ich vrátenia.
	V priebehu vyšetrovania boli v procesnom postavení svedkov vypočutí XXXXX, otec obvinenej, ktorý sa ku konkrétnemu skutku nevedel vyjadriť, poškodenú XXXXX nepozná, priznal, že obvinená ho v minulosti žiadala, aby si zobral úver, čo však odmietol okrem iného aj preto, že je dôchodcom a nemá dostatočný príjem. Zhodne vypovedala aj svedkyňa XXXXX, ktorá tiež potvrdila, že obvinená ju žiadala, aby si ona zobrala úver v jej prospech, hoci vedela, že to nie je možné z dôvodu, že je dlhodobo chorá a pripútaná na lôžko. 
	Keďže obvinenú nebolo možné vypočuť z dôvodu nezisteného miesta jej pobytu, bolo trestné stíhanie uznesením vyšetrovateľa Okresného riaditeľstva Policajného zboru, Odboru kriminálnej polície Nové Zámky zo dňa 25.11.2010 prerušené podľa § 228 odsek 2 písmeno a) Trestného poriadku. 
	Uznesením zo dňa 14.05.2013 vyšetrovateľ rozhodol podľa § 228 odsek 5 Trestného poriadku o pokračovaní trestného stíhania, a to na základe zistenia, že obvinená XXXXX dňa 17.01.2013 zomrela, o čom svedčí úmrtný list z Matričného úradu Nové Zámky. 
	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.  Podľa § 9 odsek 1 písmeno d) Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 
S poukazom na vyššie uvedené odôvodnenie bolo potrebné rozhodnúť tak, ako je to opísané vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Žibritová
prokurátorka